section_heading: Novi val
paragraph_text: Zbog velikog broja različitih strojeva, programska podrška za manje popularne proizvođače nije bila dostatna tako da su mnogi nestali u razdoblju oko 1983. i 1984. godine. Neke tvrtke i programske kuće vidjele su da je standardizacija bio ključ koji je nedostajao kod mnogih kućnih računala koja su se pravila prema cijeni. Tako da su mnogi proizvođači rabili svoja riješenja oko perifernih jedinica, operacijskih sustava i drugog. U pogledu standardizacije u Japanu su se udružili razni proizvođači elektronike s tvrtkom Microsoft i tako su stvorili standard MSX za 8-bitna kućna računala.